RAUMA MARINE CONSTRUCTIONS PANOSTAA TERÄSTUOTANNON VÄLINEISIIN RAUMALLA - Miltton
RAUMA MARINE CONSTRUCTIONS PANOSTAA TERÄSTUOTANNON VÄLINEISIIN RAUMALLA
ti, loka 11, 2016 15:27 CET
Rauma Marine Constructions Oy (RMC) parantaa kilpailukykyään ja panostaa terästuontannon välineisiin Raumalla. Terästuotannon koneet ja laitteet ostetaan Rauman kaupungilta telakka-alueelta.
Kauppaan kuuluu muun muassa isot tuotantolinjat, erilaisia puristimia sekä polttoleikkauskoneita. Kaupan arvo on 250 000 euroa.
”Tarkoituksemme on tehdä yhteistyötä alueen toimijoiden kanssa terästuotannon pitämiseksi tässä yhteydessä Raumalla ja Suomessa”, kertoo Rauma Marine Constructionsin toimitusjohtaja Heikki Pöntynen.
Pöntysen mukaan nyt ostetut kaluston ja koneet vaativat merkittävää modernisointia. ”Kaupan mukana otamme myös vastuun kaluston perusparannuksista ja kunnossapidosta.”
Pöntynen uskoo, että nyt tehty kauppa vahvistaa telakan kansainvälistä kilpailukykyä ja varmistaa häiriöttämän tuotannon telakalla. ”Kone- ja laitekaupalla varmistetaan se, että RMC täyttää kaikki sille asetetut velvoitteet”, Pöntynen toteaa.
Rauman telakan aluetta hallinoiva Rauman Meriteollisuuskiinteistöt Oy on aikaisemmin myynyt sille tarpeetonta irtaimistoa noin 1,3, miljoonan euron arvosta. Rauman kaupunki hankki tekakka-alueen irtaimistoineen omistukseensa vuonna 2014.
Toimitusjohtaja Heikki Pöntynen, Rauma Marine Constructions, + 358 50 550 9665, heikki.pontynen@rmcfinland.fi
laivanrakennus , Rauma Marine Constructions , RMC